195 



Pündt mögen zuo irem brach im Herzogthum Meilant wyn 

 und corn ufkoufen on einiche bezalung der zölen, ouch sond 

 beid teil einandren feilen kouf zuolassen. Ali koufmans- 

 güeter sond kein andri strasen bruclien, dann der 3 Pündt 

 und Eidgnosen. In spenigen Sachen sol man zuo Gleven oder 

 zuo Sorico zuosammenkommen; ietwäder part sol 2 man 

 erwelen, in 2 monaten alli spenige Sachen verrichten. Disi 

 tractation sol wären des konigs laben lang und 5 iar nach 

 sinem tod und sol in 4 monaten mit der Oberherrschafft 

 insigel becräftiget wärden. Zuo diser frist haben zuo merer 

 gezügnus alein mit iren bitschr. (so!) verwart: landrichter 

 H. von Rezüns, Petter Tscharner, Herr Rudolf Planta und 

 die 4 obgmelten eidgnösischen gsanten sampt die gesanten, 

 so die gmeinden us den Pässen in Pündten dahin verordnet. 

 Die 2 gesante us dem gerichten pundt haben nit wein bsiglen. 

 Dann iezgemelter vertrag nit us bevälch der Rhet und 

 Gmeinden gemeiner 3 Pündt sich darvor entschlossen haben, 

 die Meilandsche Capitulationes anzuonämmen, sover und im 

 fal Gonte de Fuentes, Meilandscher Gubörnator, die nüw- 

 erbuwen gros Vesti lasse schlyssen und hinwäg brächen. 

 Dasselb aber in gwüsse erfarung zuo bringen, haben si den 

 Herren Landuogt Georg Reli von Beifort abgesant, welicher 

 wytlöüflge Relation sines verrichtens den Rheten und Gmein- 

 den gemeiner 3 Pündt fürbracht sampt ein schryben vom 

 Conte de Fuentes, lütende: Hochgeacht und Grossmächtig 

 Herren der 3 grauwen Pündt, es ist mir angenem gsin, 

 üwer an mich gethones schryben und nit minder angenem 

 üwr gesanthen ankunfft, und verhof, das üch Herren 

 angenäm sin wärdi die relation, so si tuon wärdent mines 



guoten wilens und begirt, so ich han an üwren wolstanntt. 



19* 



